stanford-oval/wikipedia huggingface dataset:
Drag king

Drag king -ryhmä All the Kings Men.
Drag king on drag-taiteilija, joka pukeutuu miehisiin vaatteisiin ja ilmentää hypermaskuliinisuutta sekä miessukupuolen stereotypioita. Tyypillinen drag king -esitys koostuu tanssista ja laulusta tai playback-esiintymisestä. Drag kingit esittävät yleensä liioitellun machoja mieshahmoja tai imitoivat tunnettuja miehiä, kuten Elvis Presleytä.
1800-luvun lopussa ja 1900-luvun alussa useita drag kingejä nousi brittiläisten variatee-teattereiden myötä julkisuuteen, ja naisten esiintyminen miesrooleissa jäi perinteeksi englantilaisessa pantomiimissa. 2000-luvulla drag kingit alkoivat saada enemmän huomiota ja nousta näkyvyydessä drag queenien kaltaiseen maineeseen.
Aiheesta muualla

Wikimedia Commonsissa on kuvia tai muita tiedostoja aiheesta .
Tuomaala, Salome: Henkseleitä lainaamassa Ylioppilaslehti.  16.2.2001.
Walter de Camp: Drag kingit City-lehti.  2006.
Elina Björkengren

Ida Elina Björkengren-Aarne (9. toukokuuta 1909 Talikkala, Viipurin maalaiskunta – 21. tammikuuta 1978 Helsinki) oli suomalainen taidemaalari.
Elina Björkengrenin vanhemmat olivat räätäli Otto Björkengrén (1872–1927) ja Ida Katarina Sofia Winter (1873–1943). Hän oli naimisissa kultaseppä Eino Leo Aarneen (1908−1984) kanssa.
Viipurissa 1930-luvulla asunut Björkengren maalasi useita diplomaattikunnan edustajien muotokuvia, muun muassa Ranskan lähetystösihteerin rouvan, madame Blanchetain, Japanin asiainhoitajan Ichikawan ja Jugoslavian pääkonsulin Schajkovitchin muotokuvat. Vuonna 1936 hän maalasi tilaustyönä marsalkka Józef Piłsudskin muotokuvan.
Aiheesta muualla

Suomalaisen kuvataiteen bibliografia : Björkengren, Elina (Arkistoitu – Internet Archive)
Edward Bennett (ohjaaja)

| Edward Bennett> Henkilötiedot |
| --- | --- |
Syntynyt: 28. marraskuuta 1950 (ikä 73) Cambridge, Cambridgeshire, Yhdistynyt kuningaskunta
Ammatti:  televisio- ja elokuvaohjaaja
Ohjaaja
Aktiivisena:  1978–
Tunnetuimmat ohjaukset:  Ascendancy (1982)
Palkinnot
 Kultainen karhu (1982) 
Aiheesta muualla
IMDb
Elonet
Edward Bennett (s. 28. marraskuuta 1950 Cambridge, Yhdistynyt kuningaskunta) on brittiläinen televisio- ja elokuvaohjaaja.
Bennett on syntyjään Cambridgesta ja opiskeli Eton Collegessa. Hän aloitti ohjaajan uransa vuonna 1978. Bennettin tunnetuin elokuvaohjaus on Ascendancy (1982), josta hän sai Berliinin elokuvajuhlien Kultainen karhu -palkinnon.  Voittoa seuranneena vuonna hän toimi Berliinin elokuvajuhlien tuomariston jäsenenä.
Bennett on myös ohjannut tekevisiosarjojen osia muun muassa sarjoihin Bergerac, C.A.T.S. Eyes ja Komisario Morse.
Aiheesta muualla

Edward Bennett Internet Movie Databasessa. (englanniksi)
Eduard Knoblauch

Eduard Knoblauch noin 1850.
Eduard Knoblauch (1801–1865) oli saksalainen arkkitehti. Hänen päätyönsä on Berliinin Neue Synagoge ('uusi synagoga', 1859–1867), jonka Friedrich August Stüler vei päätökseen. Synagoga on maurilaistyylinen rakennus, jonka sisäosan suunnittelussa maurilaiset muodot ovat sopusoinnussa silloin uudenaikaisten rautarakenteiden kanssa.
Neue Synagoge 1865.
Aiheesta muualla

Kuvia tai muita tiedostoja aiheesta Eduard Knoblauch Wikimedia Commonsissa
Elina Backman

Elina Backman (s. 1983) on suomalainen dekkarikirjailija.
Backmanin esikoisteos Kun kuningas kuolee ilmestyi vuonna 2020. Se sai Elisa Kirjan Vuoden tulokas 2020 -palkinnon ja Storytelin Vuoden äänikirja -palkinnon Jännitys ja dekkarit -sarjassa. Teoksen käännösoikeudet on myyty yli kymmeneen maahan. Se on ehdolla Ruotsin dekkariakatemian vuoden parhaan käännösdekkarin Martin Beck -palkinnon saajaksi 2021.
Backmanin toinen romaani, Kun jäljet katoavat ilmestyi vuonna 2021. Se on itsenäinen jatko-osa Backmanin esikoisteokselle. Kirjoista on tekeillä Aurora Studiosin televisiosarja. Yhteensä teoksia on myyty eri formaateissa yli 50 000 kappaletta.
Backman on koulutukseltaan medianomi (Master Of Culture and Arts) ja ratkaisukeskeinen terapeutti. Hän työskentelee luovana johtajana Bauer Media Oy:ssä. Hänen puolisonsa on keräilijä ja antiikkiasiantuntija Oliver Backman.
Teokset

Kun kuningas kuolee (Otava, 2020)
Kun jäljet katoavat (Otava, 2021)
Ratkaisematon 1–3: Susanne Lindholmin tapaus, Otava, 2021 (yhdessä Heidi Holmavuon kanssa)
Ennen kuin tulee pimeää.  Helsinki:  Otava, 2022.  ISBN 978-951-1-41881-8.
Kuinka kuolema kohdataan.  Helsinki:  Otava, 2024.  ISBN 978-951-1-43454-2.
El Faro

El Faro on yhdysvaltalainen rahtilaiva. Se katosi Karibianmerellä 1. lokakuuta 2015. Laivan on rakentanut vuonna 1975 Sun Shipbuilding & Drydock Co. ja se sai nimen Puerto Rico. Vuonna 1991 se sai uuden nimen Northern Lights, ja vuonna 2006 se nimettiin El Faroksi.
El Faro katosi hurrikaani Joaquinin puhjettua. Laiva oli 29. syyskuuta 2015 matkalla Jacksonvillesta Floridasta Puerto Ricoon ja hurrikaani oli muutaman sadan mailin päässä siitä itään. Kun hurrikaanin voima oli noussut kahden päivän kuluttua luokkaan 4, laiva menetti yhteydet rannikolle, ja se julistettiin kadonneeksi 2. lokakuuta.
Yhdysvaltain laivasto on lokakuun lopussa 2015 paikantanut aluksen meren pohjasta 4,5 kilometrin syvyydestä Bahaman saarten itäpuolelta. Sen pelastusrengas ja runnoutunut pelastusvene löytyi jo pian hätäviestin tulon jälkeen.
El Forn

El Forn on kylä Andorrassa Canillon pitäjässä. Vuoden 2018 arvioissa kylässä oli 68 asukasta.
Eduroam

eduroam (lyhenne sanoista education roaming) on kansainvälinen yhteispalvelu, jonka avulla toisessa organisaatiossa vieraileva käyttäjä saa verkkoyhteyden oman kotiorganisaationsa käyttäjätunnuksilla.
Käytäntö

eduroam on GÉANTin omistama tavaramerkki ja eduroam-verkkovierailuun voi liittyä mikä tahansa yliopisto, korkeakoulu tai tutkimuslaitos, jonka WLAN-verkko täyttää tietyt ehdot. eduroam-yhteistyössä mukana olevien organisaatioiden opiskelijoille ja henkilökunnalle avautuu eduroamin myötä mahdollisuus käyttää langatonta verkkoa ilman erityistä vierailijatunnusta ympäri maailmaa.
Tekniikkaa

eduroamissa käyttäjät kirjautuvat omilla tunnuksillaan eduroam-vierailijaverkkoon toisessa korkeakoulussa tai tutkimuslaitoksessa. Tunnistamistiedot välitetään tietoturvallisesti kotiorganisaatiolle, joka tarkistaa tiedot käyttäjätietokannasta ja vastaa takaisin. Tiedonvälityksessä käytetään RADIUS-hierarkiaa ja käyttäjätunnuksen realm-osa (kayttajatunnus@realm) kertoo vierailijaverkolle, että tunnistamispyyntö on välitettävä hierarkiassa eteenpäin. Tiedot välitetään kansalliselle RADIUS-juurelle, joka realmin perusteella ohjaa autentikontipyynnön joko oikealle kotiorganisaatiolle, jos on kyse maan sisäisestä verkkovierailusta, tai kansainvälisille RADIUS-juurille.
Autentikointiin käytetään IEEE 802.1X -standardia, jota organisaation WLAN-verkon ja käyttäjien päätelaitteiden täytyy tukea. eduroam-yhteistyössä mukana olevien organisaatioiden verkoissa käytetään verkon nimenä (SSID:nä) eduroam.
Aiheesta muualla

Kansainvälinen eduroam.org
eduroam.fi
Dorothy

| Dorothy |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Dolly, Dorthy 
Vastineita eri kielissä:  Dorothée 
Nimen alkuperä:  Dorotea
Infobox OKNimi-testi OK: 
Dorothy on naisen etunimi. Se on englantilainen muoto nimestä Dorotea.
Digi- ja väestötietoviraston mukaan Suomessa on huhtikuuhun 2024 mennessä tilastoitu noin 150–160 Dorothy-nimistä naista.
Kuvitteellisia Dorothyja

Dorothy Gale, päähenkilö L. Frank Baumin kirjassa Ihmemaa Oz (1900)
Dorothy Zbornak, yksi päähenkilöistä televisiosarjassa Tyttökullat
Dune (yhtye)

Dune on saksalainen yhtye, joka luokitellaan tyylilajiltaan raveen, happy hardcoreen, progressiiviseen houseen ja teknoon. Yhtye on nimetty Frank Herbertin Dyyni-kirjasarjan (Dune) mukaan.
Jäsenet

Oliver Froning (1995–)
Jens Oettrich (1995–)
Bernd Burhoff (1995–)
Verena von Strenge (1995–1997, 1999–2000)
Vanessa Hörster (1997–1998)
Tina Lacebal (1998)
Diskografia > Singlet

"Hardcore Vibes" (1995)
"Are You Ready to Fly" (1995)
"Can't Stop Raving" (1995)
"Rainbow to the Stars" (1996)
"Hand in Hand" (1996)
"Million Miles from Home" (1996)
"Who Wants to Live Forever" (1996)
"Nothing Compares 2 U" (1997)
"Keep the Secret" (1997)
"Electric Heaven" (1998)
"One of Us" (1998)
"Dark Side of the Moon" (1999)
"Heaven" (ei julkaistu oikeuden määräyksen vuoksi, 2000)
"Hardcore Vibes 2000" (2000)
"Rainbow to the Stars 2003" (2003)
Diskografia > Albumit

Dune (1995)
Expedicion (1996)
Live! (1996)
Forever (1997)
Forever and Ever (1998)
5 (ei julkaistu, 1998)
Reunion (ei julkaistu oikeuden määräyksen vuoksi, 2000)
History (2000)
Aiheesta muualla

Virallinen sivusto (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dune (German band)
Käännös suomeksi
Eduard Ivanov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Innsbruck 1964 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1963 | jääkiekko |  |
|  Kultaa | Innsbruck 1964 | jääkiekko |  |
|  Kultaa | Suomi 1965 | jääkiekko |  |
|  Kultaa | Itävalta 1967 | jääkiekko |  |
|  Pronssia | Sveitsi 1961 | jääkiekko |  |
| EM-kilpailut  | EM-kilpailut  | EM-kilpailut  |  |
|  Kultaa | Ruotsi 1963 | jääkiekko |  |
|  Kultaa | Innsbruck 1964 | jääkiekko |  |
|  Kultaa | Suomi 1965 | jääkiekko |  |
|  Kultaa | Itävalta 1967 | jääkiekko |  |
|  Hopeaa | Sveitsi 1961 | jääkiekko |  |
Eduard Georgijevitš Ivanov (ven. Эдуард Георгиевич Иванов, 25. huhtikuuta 1938 Moskova, Venäjän SFNT, Neuvostoliitto – 15. tammikuuta 2012) oli venäläinen jääkiekkoilija, olympiavoittaja, maailman- ja euroopanmestari.
Ivanov oli Neuvostoliiton maajoukkueen parhaita puolustuspelaajia 1960-luvulla. Hän pelasi Neuvostoliiton maajoukkueessa 79 maaottelua, joissa teki 16 maalia. Ivanov pelasi 300 Neuvostoliiton mestaruussarjan ottelua tehden niissä 40 maalia. Hän pelasi armeijan joukkueessa, TsSKA Moskovassa.
Urheilijanuransa jälkeen Ivanov toimi jääkiekkovalmentajana. Hän kuoli 73-vuotiaana 15. tammikuuta 2012.
Saavutuksia

Olympiakulta 1964
Olympiaturnauksen paras puolustaja
Maailman- ja euroopanmestaruus 1963, 1964, 1965 ja 1967
MM-pronssia/EM-hopeaa 1961
Neuvostoliiton mestaruus 1963, 1964, 1965 ja 1966
Edward Frederic Benson

Edward Frederic Benson
Edward Frederic Benson (1867 – 1940) oli englantilainen romaanikirjailija, elämäkerturi  ja novellisti. Kirjailijana hänet tunnettiin nimellä E. F. Benson. Hänen nuortenromaaninsa Sininen ovi (1918) suomennettiin 1931. Lisäksi myöhemmin hänen kauhunovellejaan on ilmestynyt eri kokoelmissa.
Suomennettuja novelleja

"Gavonin ilta" (1906), teoksessa Suuri noitakirja, 1994.
"Tornihuone" (1912), teoksessa Haudantakaisia, 1994.
"Toukat" (1912), teoksessa Englantilaiset aaveet, 1994.
"Negotium perambulans" (1923), teoksessa Paha vieras, 1996.
"Eikä yksikään lintu laula" (1926), teoksessa Vampyyrit, 1993.
"Suljettu huone", teoksessa Suuri kummituskirja, 1993.
Electric RaceAbout

Electric RaceAbout (ERA) on Metropolia Ammattikorkeakoulussa kehitetty urheilullinen sähköauto. Auton käyttämä energia varastoidaan litiumtitanaattiakkuihin. Auton jokaiselle neljälle pyörälle on oma synkroninen kestomagneettimoottori. Alennusvaihteita ei käytetä. Auton runko on kevyt hiilikuituinen monokokki. ERA:sta on kehitetty myös lähemmäksi tuotantokelpoinen sähköauto Angelica. Angelican tekniikka on otettu ERA:sta mutta ulkonäköä on paranneltu.
Droksidopa

| --- | --- |

Droksidopa
Systemaattinen (IUPAC) nimi
(2S,3R)-2-Amino-3-(3,4-dihydroksifenyyli)-3-hydroksipropanonihappo
Tunnisteet
CAS-numero: 23651-95-8
ATC-koodi: C01CA27
PubChem CID: 92974
DrugBank: DB06262
Kemialliset tiedot
Kaava: C9H11NO5 
Moolimassa: 213.189 g/mol
Farmakokineettiset tiedot
Hyötyosuus: nieltynä 90%
Metabolia: dopadekarboksilaasi
Puoliintumisaika: nieltynä 2.5 h
Ekskreetio:  ?
Terapeuttiset näkökohdat
Raskauskategoria:  C
Reseptiluokitus:    
Antotapa: nieltynä
Droksidopa eli L-DOPS on verenpainetta kohottava aihiolääke, jota käytetään neurogeenisen ortostaattisen hypotension hoitoon joissakin maissa. Nieltynä droksidopa läpäisee veri-aivoesteen. Se muuntuu keskus- ja ääreishermostossa dopadekarboksilaasi-entsyymin vaikutuksesta norepinefriiniksi, joka on varsinainen vaikuttava aine. Norepinefriini sitoutuu agonistina kehon adrenergisiin alfa- ja beta-reseptoreihin supistaen siten muun muassa verisuonia ja kohottaen täten verenpainetta.
Käyttö

Suomessa droksidopa on erityislupavalmiste. Joissakin maissa droksidopaa käytetään neurogeenisen eli hermostoperäisen ortostaattisen hypotension hoitoon. Tarkempia esimerkkejä tällaisista droksidopan käyttökohteista ovat Parkinsonin taudin tai monisysteemiatrofian aiheuttama ortostaattinen hypotensio.
Droksidopan tyypillinen annostus neurogeeniseen ortostaattiseen hypotensioon on 100–300 milligrammaa kolmasti vuorokaudessa (300–900 mg/vrk).
Sivuvaikutukset

Droksidopan yleisiä sivuvaikutuksia ovat kaatuilu, virtsatieinfektiot, päänsärky, pyörtyminen ja sekavuus. Droksidopa ei vaikuta merkittävästi sydämen syketiheyteen.
Farmakokinetiikka

Nieltynä droksidopa alkaa vaikuttaa noin tunnissa. Lääkevaikutus kestää 3–4 tuntia. Droksidopan puoliintumisaika on noin 2.5 tuntia. Droksidopa muuntuu dopadekarboksilaasin vaikutuksesta norepinefriiniksi, joka on varsinainen droksidopan lääkevaikutuksen aiheuttava aineenvaihduntatuote. Norepinefriinin puoliintumisaika taas on noin 9 tuntia.
Historia

Droksidopa syntetisoitiin Saksassa 1919. 1940 Englannissa osoitettiin, että droksidopa voi muuntua eläimissä norepinefriiniksi. 1989 droksidopa hyväksyttiin lääkkeeksi ensi kerran, jolloin se otettiin käyttöön Japanissa muun muassa Parkinsonin taudissa ilmenevän ortostaattisen hypotension hoitoon. 2014 FDA hyväksyi droksidopan lääkekäytön Yhdysvalloissa.
Aiheesta muualla

KEGG: Droxidopa
Dromaeosauroides

| Dromaeosauroides |
| --- | --- |
 Hypoteettinen restaurointi Dromaeosauroides bornholmensista.
 Varhaisliitukausi 145.5–140.2 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Deinonychosauria
Heimo::  †Dromaeosaurit Dromaeosauridae
Suku::  †Dromaeosauroides  Christiansen & Bonde, 2003
Laji::  bornholmensis
Kaksiosainen nimi
 † Dromaeosauroides bornholmensis  Christiansen & Bonde, 2003 
Katso myös
   Dromaeosauroides Commonsissa 
Infobox OKNimi-testi OK: 
Dromaeosauroides (nimen merkitys: ”kuin Dromaeosaurus”) oli dromaeosaureihin kuulunut, lihaa syönyt teropodidinosaurusten suku. Se eli noin 145–140 miljoonaa vuotta sitten liitukaudella. Dromaeosauroideksen fossiileja on löydetty Tanskasta.
Nimi

Dromaeosauroideksen nimi tarkoittaa ”kuin Dromaeosaurusta”, koska sen hampaat näyttävät kuuluneen dromaeosaurille.
Koko

Dromaeosauroideksen hampaiden vertailu muiden dromaeosaurien hampaisiin ehdottaa, että Dromaeosauroides saattoi saavuttaa noin 3–4 metrin pituuden.
Fossiililöydöt

Dromaeosauroideksesta on löydetty vain fossiilisia hampaita. Nämä hampaat on löydetty Bornholmissa, Tanskassa. Koska Dromaeosauroides tunnetaan vain hampaiden perusteella, monet katsovat suvun olevan epävarma, koska olisi hyvin vaikeaa sanoa luiden kuuluvan sukuun ilman suoraa yhteyttä hampaisiin. Dromaeosauroides on ensimmäinen Tanskasta löydetty dinosaurus. Dromaeosauroides on myös yksi harvoista Skandinavian alueelta löytyneistä dinosauruksista.
Muuta

Suuret fossiiliset hampaat, joiden on sanottu kuuluneen sukuun Nuthetes, saattavat itse asiassa kuulua Dromaeosauroidekselle.
Kuvia

Dromaeosauroides bornholmensiksen holotyypin hampaan valos geologisessa museossa Kööpenhaminassa.
Dromaeosauroides bornholmensiksen arvioitu koko.
Erdősin-Szekeresin konjektuuri

Erdősin-Szekeresin konjektuuri on tunnettu otaksuma kombinatoriikassa.
Olkoon f(N) pienin sellainen luku, että kaikista f(N) pistettä sisältävissä pistejoukoissa, joissa kaikki pisteet ovat samassa tasossa eivätkä mitkään kolme samalla suoralla, on N pistettä siten, että ne yhdistämällä voidaan muodostaa kupera N-kulmio.
Vuonna 1935 Paul Erdős ja George Szekeres todistivat, että tällainen äärellinen luku f(N) on olemassa kaikille N > 3.
Erdősin-Szekeresin konjektuuri on seuraava:
f(N)=1+2^{N-2}\quad {\mbox{kaikille }}N\geq 3.
Erdős ja Szekeres tekivät otaksuman jo tunnettujen arvojen f(N) perusteella.
Erdman

Erdman on seuraavien henkilöiden sukunimi:
Jean Erdman (1916–2020), yhdysvaltalainen nykytanssija ja koreografi
Nikolai Erdman (1900–1970), venäläinen näytelmäkirjailija ja elokuvakäsikirjoittaja.
Erdinç Türksever

Erdinç Türksever (s. 30. marraskuuta 1985 Kars) on turkkilainen alppihiihtäjä.
Türksever osallistui MM-kisoihin ensimmäistä kertaa vuonna 2005. Hän oli tuolloin pujottelun 53. nopein, mutta keskeytti suurpujottelussa toisella kierroksella. Türksever sijoittui pujottelussa Åren kisoissa 2007 44:nneksi ja Garmisch-Partenkirchenissä 2011 48:nneksi. Hän ei lähtenyt suurpujotteluun vuonna 2007, mutta oli lajissa 65. vuoden 2011 kisoissa. Türksever osallistui pujotteluun ja suurpujotteluun myös Vancouverin olympialaisissa 2010, muttei päässyt tuolloin maaliin asti kummassakaan lajissa.
Elokuva Suomessa 2000-luvulla

| Vuosi | Katsojat |
| --- | --- |
2000: 1 042 309
2001: 675 262
2002: 1 338 363
2003: 1 690 682
2004: 1 018 481
2005: 942 423
2006: 1 573 995
2007: 1 289 432
2008: 1 171 909
2009: 1 289 432
Elokuva Suomessa 2000-luvulla käsitteli paljon nuorisoa ja historiallisia aiheita. Myös lastenelokuvia tehtiin.
Vuosituhannen vaihteen keskeinen suunta oli paluu kansalliseen perinteeseen ja identiteetin etsintään. Tämä näkyy Jatkosotaa käsittelevissä elokuvissa Olli Saarelan Rukajärven tie, Taru Mäkelän Pikkusisar tai Lauri Törhösen Hylätyt talot, autiot pihat (2000). Menneisyyden maalaisnostalagiaa edustivat Markku Pölösen Badding (2000) ja Koirankynnen leikkaaja (2004). Menneitä taiteilijasuuruuksia muisteltiin elämäkertaelokuvissa, kuten Timo Koivusalon Kulkuri ja joutsen, Rentun ruusu (2001) ja Sibelius (2003) sekä Jari Halosen Aleksis Kiven elämä (2002).
Nuoret nousivat pääosaan uuden vuosituhannen yhteiskunnasta kertovissa elokuvissa Jarmo Lampelan Joki (2001), Eila (2003), Johanna Vuoksenmaan Nousukausi (2003), Auli Mantilan Ystäväni Henry (2004), Aku Louhimiehen Paha maa (2005) ja Claes Olssonin Onnen varjot (2005). Nuorten tarinoita löytyi niin urheilusta kuten Simo Halisen Cyclomania (2001) ja Joona Tenan FC Venus (2005), rakkaudesta kuten Aku Louhimiehen Levottomat (2000) ja Kuutamolla (2002) tai kasvusta kuten Matti Ijäksen Haaveiden kehä (2002), Arto Koskisen Kahlekuningas (2002) ja Dome Karukosken Tyttö sinä olet tähti (2005) tai nuorisorikollisuudesta kuten Aleksi Mäkelän Pahat pojat (2003) tai Perttu Lepän Helmiä ja sikoja (2003). Uudella vuosituhannella nähtiin myös lastenelokuvia kuten Olli Saarelan Rölli ja metsänhenki (2001), Kaisa Rastimon Heinähattu ja Vilttitossu (2002), Klaus Härön Näkymätön Elina (2003) ja Liisa Helmisen Pelikaanimies (2004).
Erdősin–Selfridgen lause

Lukuteoriassa Erdősin–Selfridgen lauseen mukaan peräkkäisten kokonaislukujen tulo ei voi olla kokonaisluvun potenssi. Erdős ja Selfridge todistivat artikkelissaan itse asiassa vahvemman tuloksen: Olkoot k,l,n kokonaislukuja, joille k>2, l>2 ja  n+k\geq p^{(k)}, missä  p^{(k)} on pienin alkuluku, joka on vähintään  k. Tällöin on olemassa alkuluku  p\geq k, jolle  \alpha _{p}\not \equiv 1{\pmod {l}}, missä  \alpha _{p} on  p:n potenssi, joka jakaa luvun  \prod _{i=1}^{k}(n+i).
Elmalı

| Elmalı |
| --- | --- |

 Elmalı
 Koordinaatit: 36°44′N, 29°54′E 
Valtio:   Turkki
Maakunta:  Antalyan maakunta
Hallinto:  
 – Pormestari:  Halil Öztürk
Väkiluku (2019):  38 972
Infobox OKVirheellinen NIMI-arvo: 
Elmalı on piirikunta Turkin Antalyan maakunnassa. Vuoden 2019 väestönlaskennassa Elmalın väkiluku oli 38 972.
Aiheesta muualla

Kuvia tai muita tiedostoja aiheesta Elmalı Wikimedia Commonsissa
Electric Touch

| Electric Touch Sergei Lazarev |
| --- | --- | --- |

Studioalbumin tiedot
 Julkaistu: 16. lokakuuta 2010
 Tyylilaji: pop
 Levy-yhtiö: Sony Music Entertainment Russia
Sergei Lazarevin muut julkaisut
| TV Show 2007 | Electric Touch 2010 | Lazarev. 2013 |
Electric Touch on venäläisen pop-laulaja Sergei Lazarevin kolmas studioalbumi, joka julkaistiin 16. lokakuuta 2010.
Kappaleet

Alarm – 03.45
Electric Touch – 03.15
Money On Love – 03.29
She Said – 03.53
Slow Mo – 03.50
Emotions – 04.41
Lazerboy (feat. Timati) – 03.56
She Is – 03.36
Sexy Automatic – 03.29
Heartbeat – 04.09
Stereo (HarDrum Versio) – 03.34
Naidi Menya – 03.36
Instantly – 04.03
Feelin' High – 04.38
Economic freedom of the world

Maailman maiden taloudellisen vapauden kartta, 2008 Economic Freedom of the World, julkaisija: Fraser Institute.
Economic freedom of the world on kanadalaisen Fraser-instituutin kokoama indeksi, joka mittaa kunkin maailman maan taloudellista vapautta.
10 tarkoittaa taloudellisesti täysin vapaata maata, 0 täysin ei-vapaata.
Mittarit

Fraserin mukaan keskeiset taloudellisen vapauden tekijät ovat
henkilökohtainen valinnanvapaus
vapaaehtoinen vaihto
vapaus tulla markkinoille ja kilpailla siellä
ihmisten ja heidän omaisuutensa suojelu muiden aggressioilta.
Näitä instituutti mittaa 42 mittarilla, jotka perustuvat mm. IMF:n ja maailmanpankin tietoihin näistä maista. Hintasääntely, inflaatio, tullit, verotus, kaupankäynnin rajoitukset, omistusoikeuden heikko suoja, yrityksen perustamisen ja ylläpitämisen vaatima valtionbyrokratia, työllistämiseen liittyvät rajoitukset ym. pudottavat maan indeksilukemaa.